**Szitakötő – művészeti-környezeti nevelés**

**és élménypedagógiai képzés**



**Tartalom:**

Baley Endre: Sárkánybarlang, Somfai Anna: Sárkányszertár és Varázssárkány című versek feldolgozása

**Készítette: Kállai Sándorné**

|  |  |  |
| --- | --- | --- |
|

|  |
| --- |
|  |

**Tantárgy:** | Magyar nyelv és irodalom |
| **Tantárgyi koncentráció:** | Olvasás, rajz, drámajáték |
| **Évfolyam:** | 4. osztály  |
| **Létszám:** | 18 fő |
| **Felhasznált források:** | Szitakötő 34. számBaley Endre: SárkánybarlangSomfai Anna: Sárkányszertár Varázssárkány  |
| **Az óra feladata:** | Barangolás "Meseországban".A népmesékről szerzett ismeretek felhasználása. Olvasás fejlesztése a Szitakötő című gyermekújság segítségével. |
| **Az óra célja:**  | * Versek segítségével a gyermeki képzelet, fantázia, vágy, álom megjelenítése különböző módon (beszélgetőkör, rajz, ritmizálás).
* Szóbeli kifejezőképesség fejlesztése.
* Kapcsolatteremtés, érzelmi intelligencia fejlesztése.
 |
| **Az óra során alkalmazott munkamódszerek, foglalkoztatási formák:** | Beszélgetés, magyarázat, megbeszélés, bemutató olvasás, feladatvégzés.Motiváció, dicséret.Egyéni, csoportos és frontális munkaforma. |
| **Szükséges eszközök:**  | Szitakötő folyóirat, szókártyák, borítékok, CD-s magnó, színes ceruza. |

**Az óra menete**

**I. Bevezető rész**

***Ráhangolódás, motiváció: „Ki vagyok én?” című játékkal.***

Minden gyerek hátára ragasztunk egy papírlapot. A lapon mesebeli élőlények, mesehősök nevei vannak. A gyerekek járkálva, a hátukat társaiknak megmutatva, barkochba szerű kérdéseket tesznek fel. A cél, hogy a különböző válaszok segítségével kitalálják a hátukra ragasztott szót.

*Differenciálás: A gyengébb tanulóknak ismertebb mesebeli élőlényt, vagy mesehőst ragasztok a hátára.*

***Csoportalakítás***

Mindenki húz egy papírt, melyen az alábbi szótagok egyike található. **SÁR - KÁNY- SZÍV**. Azok a gyerekek ülnek egy csoportba, akik ugyanazt a szótagot húzták.

**II. Fő rész**

***Beszélgetőkör***

Az alábbi kérdéseket tehetjük fel:

* Mit tudunk a sárkányokról?
* Valós vagy kitalált lények?
* Gonoszak, vagy jólelkűek?
* Hol lakhatnak?
* Milyen lehet a hangjuk?
* Melyik filmbeli mesehős jut az eszedbe? ( Süsü, Paff…)

***Zenehallgatás, versek kiosztása***

Paff, a bűvös sárkány című zene meghallgatása és közben a három csoport verseinek kiosztása.

*Differenciálás: A rövidebb és könnyebb verset a gyengébb csoportnak osztom ki.*

***A versek feldolgozása***

A csoportok elolvassák némán mind a három verset. Ezt követően a saját versük tartalmából illusztrációt készítenek.

***Címkitaláló***

A csoportoknak ki kell találni, hogy melyik verset illusztrálták a többiek. Ezután következik a versek felolvasása, a rajz és a szöveg egyeztetése. Beszélgetés, a versek megértésének ellenőrzése.

***Befejezetlen mondat***

„Somfai Anna: Varázssárkány című verse alapján képzeld el, ha neked is lenne egy ilyen csodalényed, mit kívánnál tőle?”

***Játékos feladatok***

Minden csapat más-más feladatot kap.

*Differenciálás: A könnyebb feladatot a gyengébb csoportnak adom.*

1. ***csapat***

**Süsü megint elkódorgott. Vezessétek haza a királyfihoz!**



1. ***csapat***

**Keressétek meg mind az öt eltérést a két kép között!**





1. ***csapat***

****Találjátok ki, ki kicsoda! Írd a sárkány fölé a nevét!**

**1. Pengének vannak tüskéi a hátán**

**2. Vadász (szemből nézve) balra van társától.**

**3. Fogatlannak van a legtöbb szárnycsontja.**

**4. Ölvésznek van faroktüskéje.**

**5. Esőszelőnek a homlokán vannak tüskék.**

**III. Befejező rész**

***Sárkány megjelenítése mozgással***

„A három csoport egyenként formáljon a testéből sárkányt! Jelenítsétek meg úgy, hogy a figura három részből álljon: fej, törzs, és farok. Mindegyik része mozogjon!”

(Sokféle változat lehet, aszerint, hogy hány fej van. Minden csoportnak az ötletes megjelenítés a cél és az, hogy a részek összehangoltan mozogjanak.)

***Időkitöltő: "lovaglás" a kis versikére***

 "Sárkány paripán vágtattam,

gyémánt madarat mosdattam,

Göncöl szekeret kergettem,

Holdfény hajú lányt elvettem."

/Weöres Sándor-Kodály Zoltán/

***Csapatok munkájának értékelése, jutalmazás***